
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

38. számú előterjesztés

Alsónyék Község Önkormányzata Képviselő-testületének 2025. május 27-én
08.30 órakor megtartandó ülésére


Döntés háztartási szennyvíz begyűjtésére, szállítására vállalkozó kiválasztásáról

 
	

Előterjesztő: Molnár István János polgármester

Készítette: Bozsolik Zoltán mb. városüzemeltetési irodavezető     

Törvényességi ellenőrzést végezte: dr. Firle-Paksi Anna aljegyző

Pénzügyileg ellenőrizte: Keresztes Katalin pénzügyi irodavezető

Tárgyalja: 
Gazdasági és Szociális Bizottság 2025.05.27.



	
Tisztelt Képviselő-testület!
Alsónyék Község Önkormányzat Képviselő-testülete a 23/2024.(III.1.) önkormányzati határozatával jóváhagyott, az Eke Jánosné egyéni vállalkozóval 2024. március 1. napján megkötött - nem közművel összegyűjtött háztartási szennyvíz begyűjtése, szállítása tárgyú - szerződése 2025. február 28. napján lejárt.

A feladat ellátásra vonatkozóan ajánlatkérési eljárás került lefolytatásra.

A beszerzés tárgya:
Alsónyék község területén a nem közművel összegyűjtött háztartási szennyvíz begyűjtése, szállítása és a közszolgáltatás ellátása lakosság és közület esetén.
A beszerzéssel kapcsolatos feladatok/ szolgáltatások ellátásával szembeni követelmények: 
-	A nem közművel összegyűjtött háztartási szennyvíz (a továbbiakban: szippantott szennyvíz) begyűjtése, szállítása Alsónyék község közigazgatási területén.
-	A szippantott szennyvíz befogadására az E.R.Ö.V. Egyesült Regionális Önkormányzati Viziközmű Zrt. Bátaszék Mohácsi úti városi szennyvíztelepét kell használni.
-	A Szolgáltató a közszolgáltatást a külön jogszabály általi meghatározott műszaki, közegészségügyi követelményeknek megfelelően köteles ellátni.
-	A szippantott szennyvíz elszállítása az erre a célra engedélyezett, zárt rendszerű, csepegést és szaghatást kizáró eszközzel végezhető.
-	Amennyiben a közszolgáltatás teljesítéséből eredően szennyezés keletkezik, a közszolgáltató köteles a hulladék eltakarításáról, a terület szennyeződésmentesítéséről, a kárelhárításról, valamint az eredeti környezeti állapot helyreállításáról gondoskodni.
-	A Szolgáltató a megrendeléstől számított 72 órán belül köteles elvégezni a munkát.

A szerződés időtartama: 1 év határozott időre

Az ajánlattételre szóló felhívás három vállalkozónak került kiküldésre.
Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet). 

1. 	Az ajánlattevő neve: Eke Jánosné e.v. 
Az ajánlattevő lakóhelye/székhelye: 7140 Bátaszék, Mozi tér 2.
Ajánlati ár: 
Alsónyék község terület szennyvízkezelési közszolgáltatás nyújtása 
lakosság esetén: br. 1600.- Ft/m³
közület esetén: br. 3000.- Ft/m³	




Javasoljuk Eke Jánosné e.v.-al történő szerződés megkötését lakosság esetén: br. 1600.- Ft/m³, közület esetén: br. 3000.- Ft/m³ összeggel.


A fentiek alapján javasoljuk a határozati javaslat elfogadását.


H a t á r o z a t i    j a v a s l a t :	
	      
Alsónyék község közigazgatási területén nem közművel összegyűjtött háztartási szennyvíz begyűjtése, szállítása tevékenység végzésére szolgáltató kiválasztására

Alsónyék Község Önkormányzatának Képviselő-testülete;
a.) [bookmark: _GoBack]nem közművel összegyűjtött háztartási szennyvíz begyűjtése, szállítása tevékenység elvégzésével a legalacsonyabb ajánlati árat tevő Eke Jánosné e.v.-t (7140 Bátaszék, 7140 Bátaszék, Mozi tér 2.) bízza meg, 
b.) felhatalmazza a község polgármesterét a feladat ellátására vonatkozó szerződés aláírására.

Határidő: 2025. június 15.
Felelős:   Molnár István János polgármester 
  (szerződés aláírásáért)

Határozatról értesül:   Eke Jánosné e.v.
                                   Bátaszéki KÖH városüz. iroda
                                   Bátaszéki KÖH pénzügyi iroda
                                   irattár

